প্রত্যেক্ষদর্শীরা জানান, মঙ্গলবার বিকেলে একটি ইঞ্জিন নৌকায় বালি পাথর বুঝাই করে বিরামপুর গ্রামের পূর্বপাড়া নিবাসী কালা মিয়ার বাড়ীতে পৌছে দেন। সেখান থেকে নৌকা নিয়ে বাড়ীতে ফিরে যাওয়ার প্রাক্কালে অসাবধানতা বশত: খালের উপর ঝুলে থাকা পল্লী বিদ্যুতের তারে হাত লেগে যায়। এতে সঙ্গে সঙ্গে বিদ্যুৎস্পৃষ্ট হয়ে নৌকা থেকে ছিটকে পড়ে হযরত আলী। আশঙ্কাজনক অবস্থায় তাকে জেলা সদর হাসপাতালে ভর্তি করলে কর্তব্যরত চিকিৎসকরা তাকে মৃত বলে ঘোষণা করেন। নিহত হযরত আলী বিরামপুর গ্রামের মৃত মশ্রব আলীর ছেলে। রঙ্গারচর ইউপি চেয়ারম্যান আব্দুল হাই ও সংবাদকর্মী মাসুম আহমদ এ ঘটনার সত্যতা নিশ্চিত করে বলেন, পল্লীবিদ্যুৎ কর্তৃপক্ষ শুধু বিল নেয়ার জন্য গ্রাহকদের চাপপ্রয়োগ করে। কিন্তু বৈরী আবহাওয়ার কারণে এলাকায় বিদ্যুৎ এর খুঁটি ও তার যত্রতত্র পড়ে থাকে। বারংবার জানানোর পরও সময়মতো তদারকি না করায় তাদের গাফিলতির কারনে প্রায়শই দুর্ঘটনা ঘটে। নিরীহ দিনমজুর হযরত আলীর মৃত্যুর জন্য পল্লীবিদ্যুৎ কর্তৃপক্ষ দায়ী। ঘটনার ব্যাপারে জানতে চাইলে সুনামগঞ্জ পল্লীবিদ্যুৎ সমিতির জিএম অখিল কুমার সাহা বলেন, আমি ঘটনাটি এইমাত্র অবগত হলাম। আমাদের কোন কর্মচারীর গাফিলতি আছে কিনা বিস্তারিত খোঁজ নিয়ে দেখবো।